Kranao

Dum la regado de Kranao, kiu daŭris naŭ aŭ dek jarojn, okazis la juĝo kiu finis la disputon inter Areso kaj Posejdono pri la posedo de la monteto Areopago, okcidente de la AkropoloFrançois Noël. Dictionnaire Universel de la Fable et de la Mythologie, s.v. Cranaos.. Ankaŭ okazis en lia reĝtempo la fama diluvo en Tesalio. Laŭ kelkaj rakontoj, la tiea reĝo Deŭkaliono ekskapis el tiu katrastrofo kaj velis el Likoreo al Ateno kun siaj filoj Heleno kaj AmfiktionoKroniko de Paroso, 4-7.Eŭsebio. Kroniko, 2. paĝ. 26.. Li mortis tuj poste kaj estis entombigita proksime al la atika ĉefurbo, sed liaj filoj estis protektitaj de la atika reĝo. Amfiktiono eĉ sukcesis edziĝi al filino de Kranao, ĉu al Kranaa, ĉu al Atisa (en la versioj laŭ kiuj Kranaa mortis maljune).

Kranao estis detronigita kaj elpatrujigita per komploto organizata de sia propra bofilo Amfiktiono, kiu suferis siavice detronigon fare de Eriktonio, nepo de Kranao laŭ la versio kiu konsideras lin filo de Atisa kaj la forĝista dio HefestoPseŭdo-Apolodoro. Mitologia biblioteko, 3.14.6.. Kranao translokiĝis tiam al Lamptrao, kie li mortis kaj ricevis entombigon. Lia funebra monumento estis ankoraŭ vizitebla en la epoko de PaŭzanioPaŭzanio. Priskribo de Grekio, 1.31.3.. De tiam, li ricevis en Ateno kultadon kiel heroo, kun ritoj plenumitaj de sacerdotoj ofte deventantaj el la familio KaridojHesikio el Aleksandrio. Vortaro, s.v. Kharidai..

Honore al Kranao, la loĝantoj de Atiko ricevis la nomon KranaoiAristofano. Birdoj, 123.Herodoto. Historioj, 8.44.Suido, s.v. Kranaōn.Esĥilo. Eŭmenidoj, 993: «Idaro de Kranao»., dum Ateno, ĉefurbo de la lando, estis konata kiel KranaaAristofano. Akarnanianoj, 75 kaj Lizistrata, 481.Stefano de Bizanco. Etnika, s.v. Kranaē. aŭ KranaaiPindaro. Olimpiaj odoj, 7.82..

Genealogia arbo de la Mitaj reĝoj de Ateno

 Eksteraj ligiloj 
  Kranao ĉe Greek Mythology Index 

 Notoj kaj referencoj 

Kategorio:Mitaj reĝoj de Ateno
Kategorio:Aŭtoktonoj
Kategorio:Herooj de la helena mitologio
Kategorio:Atika mitologio
Kategorio:Eponimoj